# Sent Laurenç de Manoire

Sent Laurenç de Manoire (Saint-Laurent-sur-Manoire en francés) es una anciana comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània.
Dempuei lo 1er de genier 2016, es comuna delegada de la comuna novela de Bolasac Eila Manoire, emb Astur, Bolasac e Chinhac (aquesta en 2017).

## Geografia

Sent Laurenç de Manoire es vengut lo pus grand caireforc, rotier e ferroviari, de l'aglomeracion de Periguers après la vila-mair : l'autorota A 89 (sortida dins la comuna) i crosa l'ensemble D 6089 e RN 221, donc las direccions de Briva e de Limòtges; a Niversac, la via ferrada se devesís en doas direccions, Briva e Agen e la rota Periguers-Sarlat s'embrancha sus la RD 6089. La zòna d'activitats economicas de Grand Font esplecha recentament aquela situacion. La sola limitacion es la relativa estrechor de la ribiera, entre las planetjas.

### Perimètre dau territòri

Comunas confrontantas de Sent Laurenç de Manoire Bolasac (comuna novela de Bolasac Eila Manoire) :
| Bolasac (com. nov. de Bolasac Eila Manoire) | Bassilhac (com. nov. de Bassilhac e Aubaròcha) | Eilhac (com. nov. de Bassilhac e Aubaròcha) |
| Astur (com. nov. de Bolasac Eila Manoire) | Marsanés (com. nov. de Sanilhac) | Chinhac (com. nov. de Bolasac Eila Manoire) |

## Toponimia

La prononciacion es [ʂɛ̃$^n$lɔw’rɛ̃$^m$] [demɒ’nwɛ$^j$re].
* Sent Laurenç es atestat en 1365 per sa gleisa Sanctus Laurentius de Manore. Lo nom de Sent Laurenç es lo d'un diague martirizat a Roma, en 258, en burlant a petit fuòc sus una grasilha, segon la tradicion;$^,$$^,$
* I a plan de vilatges que pòrtan lo nom d'aqueu sent e donc un determinant es obligatòri. Coma avem vist es ancian. Manoire es lo nom d'un riu, atestat au segle XIII, Manor. Chantal Tanet e Tristan Hordé supausan que lo nom ven dau verbe latin manare, « colar, córrer, s'escórrer » e que fuguet deformat
* Niversac, nom dau quartier de la gara. Chantal Tanet e Tristan Hordé donan coma origina possibla de Niversac lo nom germanic d'òme Niwarius sigut de -acum, çò que fariá nàisser lo toponime a la fin de l'Antiquitat o au començament de l'Edat Mejana, o alaidonc lo nom es un nom d'abitant, sortit d'un luòc nommat Niversac (e justament n'i a pas mai). Mas, en mai daus problèmas fonetics de la proposicion de Tanet e Hordé, Niversac es absent de la mapa de Cassini e sembla donc imprudent, a prumiera vista, d'atribuir a aqueu luòc una origina anciana e una finala etimologica en -ac, subretot dins un parlar que confond los resultats de -ac, -at, -às, etc, a la finala. Demòra donc un nom de persona. Lo nom de familha Liversat existís en Perigòrd, especialament dins los parlars betacistas dau sud, çò que ne fariá una varianta de Libersac, dau nom de Liberçac, la vila lemosina. Coma lo passatge de l- iniciau a n- es aisat, Niversac es benlèu la deformacion d'un nom de persona, d'una familha sortida de Liberçac. D'un autre costat, Niversac seriá le pont de Vénarssac a l'Edat Mejana. Passar de Venarsac a Niversac es afar de metatèsi e quò sembla la solucion pus probabla.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| genier de 2016 | 2026 | Jean-Pierre Passerieux | PS | conselhier pedagogic |
| Totas las donadas son pas encara conegudas. |||||
Lista daus cònsols successius :
| Periòde | Periòde | Identitat | Etiqueta | Qualitat |
| març de 2001 | decembre de 2015 | Jean-Pierre Passerieux | PS | conselhier pedagogic |
| octobre 1947 | 2001 | Alexis Félix | SFIO puei PS | conselhier generau 1964-1994 |
| | 1947 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Sent Peir de Chinhac; es aura dau canton d'Eila Manoire.

## Demografia

modificar « persona »  v · d · m 
Evolucion demografica Populacion comunala actuala (2013): 933, totala: 955 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 419 | 370 | 380 | 417 | 466 | 416 | 430 | 463 | 460 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 417 | 420 | 527 | 522 | 533 | 478 | 508 | 510 | 453 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 423 | 412 | 419 | 345 | 366 | 370 | 326 | 347 | 354 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 377 | 397 | 535 | 568 | 706 | 765 | 858 | 871 | 888 906 |
| 2009 | 2010 |
| 903 921 | 913 934 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* ↑ https://web.archive.org/web/20171219231509/http://communes-oc.cg24.fr/cantons/st-pierre-de-chignac/SAINT-LAURENT-SUR-MANOIRE.htm
* 1 2 3 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 337
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 610
* ↑ http://nominis.cef.fr/contenus/saint/1652/Saint-Laurent-de-Rome.html
* ↑ https://www.geneanet.org/search/?name=LIVERSAT&country=FRA&ressource=arbre
* ↑ http://www.persee.fr/doc/anami_0003-4398_1980_num_92_147_1910 , p. 141
* Portau de Perigòrd